b"\n_START_ARTICLE_\nGore Butana\n_START_PARAGRAPH_\nGore Butana so med najpomembnej\xc5\xa1imi naravnimi geografskimi zna\xc4\x8dilnostmi kraljestva. Butan le\xc5\xbei na ju\xc5\xbenem koncu vzhodne Himalaje in ima eno od najbolj razgibanih gorskih povr\xc5\xa1in na svetu, katerih vi\xc5\xa1ine segajo od 160 metrov do ve\xc4\x8d kot 7000 m nad morsko gladino, v nekaterih primerih pa v razdalji manj kot 100 kilometrov druga od druge. Najvi\xc5\xa1ji vrh Butana s 7570 metri nadmorske vi\xc5\xa1ine, je severno-osrednji Gangkhar Puensum , blizu meje s Kitajsko; tretji najvi\xc5\xa1ji vrh, Jomolhari, s pogledom na dolino Chumbi na zahodu ima 7314 metrov; devetnajst drugih vrhov presega 7000 metrov. Vreme v gorah je skrajno: visoki vrhovi imajo ve\xc4\x8dni sneg, ni\xc5\xbeje gore in izkopane soteske pa imajo vse leto mo\xc4\x8dne vetrove, zaradi \xc4\x8desar so poleti pusti rjavi vetrovni predori in pozimi zamrznjene negostoljubne povr\xc5\xa1ine. Viharji, ki vsako zimo nastajajo na severu, se pogosto premikajo proti jugu v osrednje vi\xc5\xa1avje._NEWLINE_V gorah Butana so opredeljene tri glavne geografske cone: Visoka Himalaja, Nizka Himalaja (ali Notranja Himalaja) in Himalajsko predgorje. Visoka Himalaja na severu, ki je prekrita s snegom, sega od pribli\xc5\xbeno od 5500 m do vrhov nad 7500 metri nadmorske vi\xc5\xa1ine, ki se raztezajo ob meji med Butanom in Kitajsko. Severna regija obsega lok s poledenelih gorskih vrhov z arkti\xc4\x8dno klimo na najvi\xc5\xa1jih vzpetinah. Voda, ki jo napajajo sne\xc5\xbene reke, v alpskih dolinah zagotavljajo pa\xc5\xa1o za \xc5\xbeivino, za katero skrbi redka populacija nomadskih pastirjev. Ostrogam podobne gorske verige Nizke Himalaje, med 1500 metri in 5500 metri, potekajo od severozahoda do jugovzhoda v zahodnem Butanu in severovzhoda do jugozahoda v vzhodnem Butanu. Te gore, zlasti njihove zahodne doline, tvorijo gospodarsko in kulturno srce kraljestva, vklju\xc4\x8dno z ve\xc4\x8dino njegovih dzongov. Ta gorska obmo\xc4\x8dja so v nasprotju z gri\xc4\x8devnatim Himalajskim predgorjem, z vi\xc5\xa1inami do 1500 metrov in spodnjimi Duarsi. \xc5\xa0tevilne ni\xc5\xbeje gorske verige so sestavljene iz grobih granitnih pe\xc5\xa1\xc4\x8denjakov, medtem ko so skale na najvi\xc5\xa1jih nadmorskih vi\xc5\xa1inah sestavljene iz gnajsa med dvignjenimi plastmi sljude in skrilavca. \xc5\xa0tevilna pogorja so bogata z apnencem. _NEWLINE_Butanske doline so izklesane v Himalajo ob njenih rekah, ki jih napajajo ledeni\xc5\xa1ke taline in monsunsko de\xc5\xbeevje. Velik del butanskega prebivalstva je skoncentriran v dolinah in ni\xc5\xbeinah, lo\xc4\x8denih z razgibanimi ju\xc5\xbenimi obronki Nizke Himalaje.  Kljub posodobitvi in razvoju prometnic v Butanu, vklju\xc4\x8dno z nacionalnim avtocestnim sistemom, potovanje iz ene doline v drugo ostaja te\xc5\xbeavno. Zahodne doline so na vzhodu povezane z \xc4\x8crnimi gorami v osrednjem Butanu, ki tvorijo razvodnico med dvema glavnima re\xc4\x8dnima sistemoma, reke Sanko\xc5\xa1 in Drangme \xc4\x8chu. Osrednje doline so od vzhoda lo\xc4\x8dene z obmo\xc4\x8djem Donga.  Bolj osamljene gorske doline varujejo ve\xc4\x8d majhnih, lo\xc4\x8denih kulturnih in jezikovnih skupin. _NEWLINE_Butan nadzira ve\xc4\x8d strate\xc5\xa1kih himalajskih gorskih prelazov, vklju\xc4\x8dno s potmi med Tibetom in Assamom. Te poti, ki so edina pot v kraljestvo, skupaj s stoletnimi politikami izolacije, so Butanu pridobile vzdevek 'Gorska trdnjava bogov'. \xc4\x8ceprav so Britanci vzpostavili protektorat nad Butanom in zasedli njegove ni\xc5\xbeine, gorska notranjost ni bila nikoli uspe\xc5\xa1no napadena.\n_START_SECTION_\nVelika Himalaja\n_START_PARAGRAPH_\nNa severu Butana prevladujejo gore Visoke Himalaje, kjer vrhovi zlahka dose\xc5\xbeejo 7000 metrov. Najvi\xc5\xa1ji vrhovi segajo od zahoda proti vzhodu, ob severnih okro\xc5\xbejih Haa, Paro in Thimphu; ve\xc4\x8dji del okro\xc5\xbeja Gasa; najsevernej\xc5\xa1e okro\xc5\xbeje Wangdue Phodrang; Bumthang in Lhuentse. Najvi\xc5\xa1ja to\xc4\x8dka v Butanu je Gangkhar Puensum, ki ima \xc4\x8dast, da je najvi\xc5\xa1ja ne preplezana gora na svetu s 7570 metri . Nekateri mogo\xc4\x8dni vrhovi, kot so Gangkhar Puensum, Kula Kangri in Tongshanjiabu, le\xc5\xbeijo na spornem ozemlju med Butanom in Kitajsko. Po butanskih trditvah bi morali biti ti velikani del okro\xc5\xbeja Gasa. Drugi vrhovi Visoke Himalaje, kot je Jitchu Drake, le\xc5\xbeijo povsem v okro\xc5\xbeju Gasa._NEWLINE_Visoka Himalaja ima ve\xc4\x8dino butanskih ledenikov. Ta regija vsebuje veliko ve\xc4\x8dino od 677 ledenikov in 2674 ledeni\xc5\xa1kih jezer in pomo\xc5\xbenih jezer, od katerih 25 predstavlja tveganje za razlitje in poplavljanje.   Veliko \xc5\xa1tevilo ledenikov v Butanu je opredeljeno kot dolinski in gorski ledenik, \xc4\x8deprav obstajajo tudi \xc5\xa1tevilne vrste ledenih plo\xc5\xa1\xc4\x8dadi in ni\xc5\xa1nih ledenikov . V Lunana Gewog, ni nobenega vodnega telesa, ampak zbirke nadglacijalnih ribnikov.\n_START_SECTION_\nNizka Himalaja\n_START_PARAGRAPH_\nNizka Himalaja, imenovana tudi Notranja Himalaja, so ju\xc5\xbeni grebeni Visoke Himalaje, ki dominira na srednjem delu Butana. Obmo\xc4\x8dje Dongkja je trijunkcija meje Butan-Sikim-Tibet, ki lo\xc4\x8duje Sikim od doline \xc4\x8cumbi [5]. \xc4\x8crne gore v osrednjem Butanu tvorijo razvodnico med dvema glavnima re\xc4\x8dnima sistemoma, Mo \xc4\x8chu in Drangme \xc4\x8chu. Vrhovi v \xc4\x8crnih gorah se gibljejo med 1500 metri in 2700 metri nad morsko gladino. Vzhodni Butan je razdeljen z drugim ju\xc5\xbenim grebenom, obmo\xc4\x8djem Donga, katerega doline so ponavadi bolj strme._NEWLINE_Za razliko od Visoke Himalaje tukaj ni ledenikov, \xc4\x8deprav so nekateri vrhovi in zgornja pobo\xc4\x8dja pokriti z moreno.\n_START_SECTION_\nGorovje Dongkja\n_START_PARAGRAPH_\nGorovje Dongkja, imenovano tudi \xc4\x8cola, zavzema tromejo mejo z Butanom, Sikimom in Tibetom in sega proti jugu v Zahodni Bengal kot greben Singalila. Gipmo\xc4\x8di je na tromeji. En od izrastkov se razprostira proti jugu od D\xc5\xbeomolharija na severozahodni meji, kar predstavlja razvodje med sistemi doline \xc4\x8cumbi Teesta, Torsa (Amo) in Raid\xc4\x81k (Wong) v vseh treh dr\xc5\xbeavah._NEWLINE_Na zahodu le\xc5\xbei dolina Thimphu, ki jo povezuje druga Nizka Himalaja. Sredi tega obmo\xc4\x8dja je dolina Thimphu dostopna do Punakhe prek prelaza na dr\xc5\xbeavni cesti Do\xc4\x8du La na 3140 metrih. To drugo obmo\xc4\x8dje je razvodnica med rekama Raid\xc4\x81k (Wong) in Sanko\xc5\xa1 (Mo \xc4\x8chu).\n_START_SECTION_\n\xc4\x8crne gore\n_START_PARAGRAPH_\n\xc4\x8crne gore le\xc5\xbeijo vzhodno od reke Sanko\xc5\xa1. Na pol poti med Punakho in Trongso lo\xc4\x8dita zahodni Butan od etnolo\xc5\xa1ko raznovrstnih osrednjih regij in gosto naseljenih vzhodnih regij. \xc4\x8crne gore se kot ostroga razvejijo jugozahodno in jugovzhodno in segajo v okro\xc5\xbeje Trongsa. Prelaz Pele La na 3350 m je zgodovinsko in sodobno najpomembnej\xc5\xa1i prehod v \xc4\x8crnih gorah._NEWLINE_Izolacija prebivalstva na obmo\xc4\x8dju \xc4\x8crnih gora je prinesla veliko jezikovno in etni\xc4\x8dno raznolikost: to je domovina jezikov Lakha, Njenkha in Olekha , ki predstavljajo tibetanski in vzhodni bodi\xc5\xa1 jezik. _NEWLINE_Med Trongso in D\xc5\xbeakarjem poteka \xc5\xa1e eno gorovje, ki ga pre\xc4\x8dka prelaz Juto La (imenovana tudi Jotong La). Nadaljujemo proti vzhodu, med D\xc5\xbeakarjem in dolino Kuri \xc4\x8chu je \xc5\xa1e en greben, ki ga pre\xc4\x8dka prelaz Ura La v Ura Gewog na 3600 metrih.\n_START_SECTION_\nGorovje Donga\n_START_PARAGRAPH_\nStrmo obmo\xc4\x8dje Donga lo\xc4\x8duje okraja Bumthang in Lhuentse ter je razvodnica med re\xc4\x8dnimi sistemi rek Raid\xc4\x81k in Manas. Severovzhodni deli Donge so znani kot Kurtoe (sodobna Kurtoe Gewog, zgodovinska provinca Kurtoed). Prelaz Thrum\xc5\xa1ing La, imenovan tudi prelaz Donga, je edini cestni dostop \xc4\x8dez obmo\xc4\x8dje Donga na 3787 metrih. Strm Rodang La na severu zagotavlja ne motorno komunikacijo, ve\xc4\x8d pastirskih prelazov, vklju\xc4\x8dno s Thebong La pa uporabljajo pastirji. _NEWLINE_Na vzhodu poteka druga manj\xc5\xa1a gora, ki lo\xc4\x8duje dolini Lhuentse in Trashiyangse.\n_START_SECTION_\nGorovje Tavang\n_START_PARAGRAPH_\nVzhodno od sistema reke Manas je gorovje Tawang (imenovano tudi Kollong), vzhodna meja Butana. Gorovje Tawang izvira iz Tibeta, severovzhodno od Aruna\xc4\x8dal Prade\xc5\xa1a."